APSTIPRINU

Cēsu novada būvvaldes vadītāja

Vija Gēme

07.03.2023.

07.03.2023. Nr.119

KONKURSA NOLIKUMS

# Cēsu novada būvvaldes būvinženiera

# amata pretendentu atlasei

# Izdots saskaņā ar

# Pašvaldības likuma 20.panta piekto daļu

# 30.09.2021. Domes lēmumu Nr. 226

# “Par Cēsu novada būvvaldes izveidošanu”

**I Vispārīgie noteikumi**

1. Nolikums nosaka kārtību, kādā tiek organizēts atklāts konkurss uz Cēsu novada būvvaldes būvinženiera (turpmāk – būvvaldes būvinženieris) amata konkursu izsludināšanas un norises kārtību, kā arī pretendentu iesniegto pieteikumu vērtēšanas kārtību.

2. Konkursa mērķis - izvēlēties atbilstošāko pretendentu būvvaldes būvinženiera amatam.

3. Konkursa uzdevums ir izvērtēt pretendentu profesionālo sagatavotību un atbilstību būvvaldes būvinženiera amatam.

4. Konkursa pretendentu vērtēšana notiek divās vai vairāk kārtās.

5. Pretendentu atlase notiek komisijas sēdēs, kuras protokolē komisijas sekretārs.

6. Konkursu organizē konkursa komisija (turpmāk - komisija) priekšsēdētāja un 2 (divu) locekļu sastāvā, kas izveidota ar izpilddirektora rīkojumu. Komisijas sastāvs var tikt mainīts gadījumā, ja tam ir objektīvi iemesli. Komisijas sēdes vada komisijas priekšsēdētājs.

7. Pretendenta atbilstību būvvaldes būvinženiera amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.

8. Darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances” un Cēsu novada apvienības pārvalžu sociālajos saziņas līdzekļos, platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā.

# II Būvvaldes būvinženiera galvenie amata pienākumi un pretendentiem izvirzītās prasības

1. Būvvaldes būvinženiera galvenie amata pienākumi:
   1. nodrošināt būvniecības tiesiskuma ievērošanu novada teritorijā saskaņā ar Būvniecības likumu un citiem normatīvajiem aktiem;
   2. veikt degradēto būvju apzināšanu, novērtēšanu, kartēšanu, uzskaites sistēmas izveidošanu un uzturēšanu;
   3. izskatīt iesniegtās būvniecības ieceres normatīvajos aktos noteiktajā apjomā, izvērtēt nosacījumu izpildi un pieņemt lēmumu par akceptu vai noraidīšanu;
   4. sniegt konsultācijas klientiem par būvniecības procesu.

# Prasības pretendentiem:

Būvvaldes būvinženiera amata kandidātam tiek izvirzītas šādas izglītības un profesionālās pieredzes prasības:

* 1. profesionālais bakalaura grāds būvniecībā / ēku būvinženieris;
  2. ar amata pienākumu izpildi saistīto normatīvo aktu pārzināšana;
  3. zināšanas par Būvniecības informācijas sistēmu un Administratīvā pārkāpuma procesa atbalsta sistēmu;
  4. prasme plānot, organizēt un vadīt savu darbu, patstāvīgi pieņemt lēmumus;
  5. iemaņas darbā ar datortehniku, biroja tehniku, pieredze darbā ar elektroniskām datu ievades sistēmām.

1. Konkursā var piedalīties un par tā uzvarētāju kļūt pretendents, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst konkursa pretendentu atlases kritērijiem.
2. Pieteikumu ar norādi „Konkursam uz Cēsu novada būvvaldes būvinženiera amatu” var iesniegt personīgi (Cēsu novada pašvaldības Cēsu novada centrālajā administrācijā, Raunas  iela 4, Cēsis, Cēsu novads, LV-4101), ar pasta starpniecību (Raunas iela 4, Cēsis, LV-4101) vai elektroniski sūtot uz e-pastu [vakances@cesunovads.lv](mailto:vakances@cesunovads.lv).
3. Pieteikums sastāv no:
   1. CV (pretendenta dzīves un darba gaitas apraksts);
   2. motivēts pieteikums, iekļaujot informāciju par atbilstību izvirzītajām prasībām, tai skaitā aprakstot pretendenta iepriekšējo pieredzi.
4. Pieteikums jāiesniedz vai jānodrošina tā iesūtīšana (saņemšana) līdz 2023. gada 27. martam (ieskaitot), pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Pirmajā kārtā komisijas sekretārs pārbauda, vai pretendenti, kuri pieteikušies konkursā, ir iesnieguši visus nepieciešamos konkursa dokumentus un atbilst izvirzītajām kvalifikācijas prasībām. Komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.
2. Otrajā kārtā(intervijā) komisija izvērtē pretendenta atbilstību un profesionālo sagatavotību iesniegtajam rakstiskajam materiālam un sarunas laikā pēc šādiem kritērijiem:

* zināšanas un pieredze būvniecības procesa organizācijā, iniciatīva to pilnveidošanā;
* ar būvniecību saistīto normatīvo aktu pārzināšana;
* saskarsmes un komunikācijas prasmes;
* spēja sniegt kompetentas atbildes uz komisijas jautājumiem.

1. Komisijas locekļiem ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi u.c.
2. Ņemot vērā iesniegto dokumentu izvērtējumu un interviju rezultātus, komisija (balsojot) izvēlas izvirzītajām prasībām atbilstošāko pretendentu būvvaldes būvinženiera amatam.
3. Pēc konkursa otrās kārtas rezultātu apkopošanas komisija pieņem vienu no šādiem lēmumiem:
   1. izvēlas pretendentu, kas visvairāk atbilst būvvaldes būvinženiera amatam izvirzītajām prasībām;
   2. noraida visus pretendentus, un komisijas priekšsēdētājs var pieņemt lēmumu par atkārtota pretendentu konkursa organizēšanu.
4. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.
5. Komisija sagatavo konkursa norises noslēguma protokolu un, kopā ar konkursā uzvarējušā pretendenta iesniegtajiem dokumentiem, iesniedz Cēsu novada pašvaldības Administrācijas birojā darba līguma noslēgšanai.

**IV Nobeiguma noteikumi**

1. Visi iesniegtie dokumenti paliek Cēsu novada būvvaldes rīcībā, tiem tiek piešķirts konfidenciāls raksturs.
2. Nolikums sagatavots uz 3 (trīs) lapām.

Sagatavoja

I. Suipe

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU